Constance Penstone (1864 – 1928) was 'n Suid-Afrikaanse kunstenaar en een van die min vroue wat spotprente geteken het. Sy is in Chesterfield, Derbyshire, Engeland gebore. Sy bestudeer kuns en gaan na Australië waar sy aan verskeie inrigtings klas gee. Later bring sy 'n aantal jare in Amerika deur. Daar ontwerp sy kleurvensters vir die beroemde juweliersfirma Tiffany & Co, New York. In 1896 kom sy na Suid-Afrika en word eers spotprenttekenares van die Owl en 'n paar later van die Cape Times onder die skuilnaam Scalpel. Sy tree later in die huwelik met die kunstenaar George Crosland Robinson en is in 1928 in Kaapstad oorlede. Rosenthal, Eric. 1967. Ensiklopedie van Suidelike Afrika. http://www.sahistory.org.za/people/constance-penstone